钦定古今图书集成/明伦汇编/闺媛典/第220卷 > 王以明妻沈氏
## 钦定古今图书集成/明伦汇编/闺媛典/第220卷 > 王以明妻沈氏

按《吴江县志》：“沈氏副使。”曾孙女年十八，归王以明。
九月，以明死，无嗣，家贫，依母以居。以明弟章，亦未有
子，沈氏每以此恸哭。已而章生子洪祉，沈年四十，遂
以祉为以明后。以明属纩时，以寸楮作书遗其甥。沈
氏得而囊之，纫以为佩，览之辄泪下垂四十年，以囊
授洪祉，曰：“此而父书也。”天启中，巡按饶京，上闻旌表，
岁给粟帛优恤之。